Prostata bezin massajlaw

**Prostata bezin massajlaw** — erkeklerdiń prostata bezin medicina maqsetlerinde yamasa jınıslıq stimulyaciya ushın massajlaw yamasa qozǵatıw esaplanadı.

Prostata adamnıń jınıslıq reakciya ciklinde qatnasadı hám sperms islep shıǵarıw ushın áhmiyetli. Tuwrı ishektiń aldınǵı diywalına jaqın jaylasqanlıǵı sebepli, onı tuwrı ishektiń aldınǵı diywalı arqalı yamasa sırtqı tárepten aralıq arqalı qozǵatıwǵa boladı.

## Medicina maqsetlerinde qollanılıwı

### Tuwrı ishek arqalı barmaq penen tekseriw
Prostata massajı urologlar tárepinen prostata rakınıń túyinsheklerin anıqlaw hám prostatitke tekseriw ushın mikroskopiya hám mikrobiologiyalıq kultura ushın prostata sekreciyası (EPS) úlgisin alıw ushın ádettegi tuwrı ishek arqalı barmaq penen tekseriwdiń (DRE) bir bólegi bolıp tabıladı.

#### Prostatit ushın terapiya

1990-jıllardıń aqırında ayırım shıpakerler sozılmalı bakteriyallıq prostatitti emlew ushın antibiotikler menen birge prostata massajın qollap kórdi, biraq onıń nátiyjeleri anıq emes edi. Sońǵı tekseriwlerge kóre, prostata massajı tek antibiotikler menen emlengen jaǵdayǵa qaraǵanda jaqsıraq nátiyje kórsetpegen. Bul nátiyjeler sebepli, búgingi kúnde prostata massajı rásmiy medicinada hár qanday medicina buzılısların emlew ushın tastıyıqlanbaǵan. Prostata massajın ótkir prostatiti bar nawqaslarǵa «hesh qashan» islewge bolmaydı, sebebi massaj islengende infekciya deneniń basqa jerlerine tarqalıp ketiwi múmkin.

#### Tariyxı
Bir waqıtları prostatitti emlewdiń eń belgiliusılı bolǵan bolsa da, 1960-jılları tiykarǵı terapiya retinde paydalanıwdan toqtatıldı.

1990-jıllardıń aqırında sozılmalı prostatitti dári-dármaqlar menen emlew nátiyjesizligi sebepli prostata massajına qızıǵıwshılıq qısqa waqıtqa qaytadan payda boldı. Biraq sońǵı tekseriwler onıń nátiyjesizligin kórsetken.

Bul ámeliyat elege shekem Qıtaydıń ayırım bólimlerinde qollanıladı.

### Qáwipler
Kúshli prostata massajınıń zıyanlı aqıbetleri dizimge alınǵan: prostata átirapındaǵı gemorragiya (qan ketiw), cellulit, sepsicemiya, prostata rakınıń deneniń basqa jerlerine tarqalıwı (metastaz), gemorroydıń qozıwı hám tuwrı ishek jarıqları.

### Elektroeyakulyaciya

Elektroeyakulyaciya — bul tuwrı ishekke prostata beziniń janına kirgiziletuǵın elektr zondı arqalı nervlerdi qozǵatıw procedurası. Elektr qozǵatqıshı jaqın átiraptaǵı nervlerdi qozǵatıp, jaman bulshıq etleriniń qısılıwına hám eyakulyaciyaǵa alıp keledi. Bul procedura haywanlar tuqımın tekseriw yamasa kóbeytiw ushın jıynawda kóp qollanıladı. Adamlarda bolsa ayırım aneyakulyaciya túrlerinde ulıwma anesteziya astında qollanılıwı múmkin. Elektroeyakulyaciya, sonday-aq, adam qaytıs bolǵannan keyin tuqım alıw ushın da qollanılıwı múmkin.

## Jınsıy ámeliyat retinde

### Ulıwma maǵlıwmat

Prostata massajı, sonday-aq, jınıslıq stimulyaciya ushın erotikalıq massaj retinde, kóbinese orgazmǵa erisiw ushın qollanıladı. Prostatanı geyde «erkeklerdiń G noqatı» yamasa «P noqatı» dep ataydı. Ayırım erkekler prostata bezin qozǵatıw arqalı orgazmǵa erise aladı hám bul sezim hayallardıń G noqatı qozǵatılǵandaǵı sezimine uqsas dep táriyiplenedi. Prostata qozǵatıw geyde kúshli orgazmǵa alıp keliwi múmkin. Biraq barlıq erkekler orgazmı, sonday-aq, jınıslıq aǵzanı qozǵatıw arqalı bolatuǵınları da, prostata bezindegi bulshıq etleriniń qısılıwın óz ishine aladı.

### Úskeneler

«Prostata massajshısı» yamasa «prostata qozǵatqıshı» — bul prostata bezin massajlawǵa arnalǵan úskene. Jınıslıq ámeliyatta prostata massajshıların kóbinese «prostata oyınshıqları», «prostata jınıslıq oyınshıqları» dep ataydı. Olar tuwrı ishekke kirgiziledi hám prostataǵa basım beriw yamasa vibraciya arqalı qozǵatıwǵa arnalǵan.

## Qosımsha qarań
* Anal erotizm
* Anal seks

## Derekler